ປະຊາຊົນຝຣັ່ງ ໄວ້ອາໄລ ໃຫ້ແກ່ຜູ້ເຄາະຮ້າຍ ໃນການໂຈມຕີ ຢູ ປາຣີ
ປະຊາຊົນ ພາກັນໄວ້ອາໄລ ໃຫ້ແກ່ຜູ້ເຄາະຮ້າຍ ໃນການໂຈມຕີ ເມື່ອວັນທີ 13 ພະຈິກຜ່ານມາ​ ຢູ່ທີ່ນະຄອນຫຼວງຂອງຝຣັ່ງ.
ໃນຂະນະທີ່ປະທານາທິບໍດີຝຣັ່ງ ທ່ານ Francois Hollande ເປັນປະທານຈັດພິທີໄວ້ອາໄລສະແດງຄວາມເສົ້າສະຫລົດໃຈ ໃຫ້ແກ່ພວກເຄາະຮ້າຍ ທີ່ຫໍພິພິດທະພັນທະຫານ Invalides ຢູ່ໃນນະຄອນຫລວງປາຣີນັ້ນ ທ່ານ Christophe Huguet ກໍ ປີນຂຶ້ນຂັ້ນໄດຢູ່ນອກບາຂອງທ່ານເພື່ອຫ້ອຍທຸງຊາດທີ່ມີສາມ ສີຂອງຝຣັ່ງເພື່ອໄວ້ອາໄລໃຫ້ແກ່ຜູ້ເສຍຊີວິດ 130 ຄົນໃນການ ໂຈມຕີຢູ່ປາຣີເດືອນນີ້ ໃນທັນໃດ ພວກເຮົາກໍຖາມໂຕເອງວ່າ ການເປັນຄົນຝຣັ່ງ ເພື່ອ ອາໄສຢູ່ໃນປະເທດຝຣັ່ງ ມັນເປັນສິ່ງທີ່ພວກເຮົາໄດ້ເຮັດໃນທຸກ ມື້ໂດຍບໍ່ຕ້ອງມີຄຳຖາມໃດໆ ທ່ານ Huguet ໄດ້ກ່າວລຸນຫລັງ ລົງມາຈາກຂັ້ນໄດແລ້ວເພື່ອຕອບຄຳຖາມກ່ຽວກັບວ່າ ມັນໝາຍຄວາມວ່າແນວໃດໃນເປັນ ຄົນຝຣັ່ງຫລັງຈາກເກີດເຫດການສັງຫານແບບນອງເລືອດນັ້ນແລ້ວ ການທີ່ຈະຮູ້ສຶກວ່າພວກເຮົາແມ່ນໃຜໃນລັກສະນະແບບມື້ນີ້ມັນບໍ່ເປັນຈັ່ງໂຊກແຕ່ ທ່ານກໍ ກ່າວຕື່ມວ່າ ມັນຊິເປັນຫຍັງໄປລະ ປະຊາຊົນຊາວຝຣັ່ງຢູ່ໃນທົ່ວປະເທດ ໄດ້ພາກັນໄວ້ອາໄລໃຫ້ແກ່ພວກເຄາະຮ້າຍ ໃນການ ໂຈມຕີເມື່ອວັນທີ 13 ພະຈິກ ໂດຍພາກັນສະແດງອອກ ເຊິ່ງຄວາມຮັກຊາດແບບທີ່ບໍ່ຄ່ອຍ ໄດ້ເຫັນກັນຄືພາກັນສະໜອງຕອບຕໍ່ຄຳຮຽກຮ້ອງຂອງລັດຖະບານໃຫ້ປັກຫຼືຫ້ອຍທຸງຊາດ ໃສ່ປະຕູປ່ອງຢ້ຽມ ແລະກໍຖ່າຍຮູບໄວ້ ຄວາມຕ້ອງການດັ່ງກ່າວ ເຮັດໃຫ້ທຸງຊາດຂາດຕະ ຫລາດຢ່າງໄວວາແລະດ້ວຍຄວາມຊົງຈຳທີ່ຍັງເຫລືອຢູ່ກ່ຽວກັບລັດຖະບານວີຊີນັ້ນ ຈຶ່ງໄດ້ ກໍ່ໃຫ້ເກີດເປັນບັນຫາໂຕ້ແຍ້ງສຳລັບບາງກຸ່ມ ທີ່ນະຄອນຫລວງປາຣີ ປະຊາຊົນແລະພວກນັກທ່ອງທ່ຽວໄດ້ໄປເຕົ້າໂຮມກັນຢູ່ທີ່ບ່ອນໄວ້ ອາໄລຊົ່ວຄາວ ໃຫ້ແກ່ພວກເຄາະຮ້າຍ ເກືອບ 500 ຄົນ ຮວມທັງພວກທີ່ໄດ້ຮັບບາດເຈັບ ຫຼາຍກວ່າ 350 ຄົນໃນການໂຈມຕີດ້ວຍປືນແລະລະເບີດ ທີ່ມີຂຶ້ນເກືອບວ່າພ້ອມໆກັນ ທີ່ ກຸ່ມລັດອິສລາມໄດ້ອ້າງເອົາຄວາມຮັບຜິດຊອບນັ້ນ